. 4 
ديوان العرب للنشرز 119 


أحمد قاسم 


الطبعة الأولى 7١77‏ 


مين هناك 


ملم 


ش يون لهري اشر والتوي 


2" 3-3 7 
1 عنونن الكتاب: مين هناك 
اسم المؤلف: أحمد قاسم 
التصنيف الأدبي: رواية 
رقم الإايداع: 25915 / 2022 
الترقيم الدولي: 7 - 271 - 998 - 977 - 978 


بجع 


0 9 


دبج بود 
20-97 


ممه 
2 


التدقيق اللغوي: د. محمد وجيه 
تصميم الغلاف: محمد وجيه 
التنسيق الداخلي: محمد وجيه 
رقمالطبعة: الطبعة الأولى 
المدير العام: د. فادية محمد هندومة 
دار ديوان العرب للنشر والتوزيع - مصر - بورسعيد 


تليفون: 1709-- 00201030502390 ٠‏ 
بريد الدذار: ددمء.1نه تمع © 07:217217 ستحطلء تسا محر ١‏ 


جع بره لو ا 


> 22-9 


ديوان العرب للنشر والتوزيع 


3 


أهداء 


مين هناك 


كان دايماً متعلق بالسما والنجوم وكان دايماً بيسأل نفسه ازاي احنا لوحدنا 
اللى عايشين في الكوكب ده لوحدنا كده والعالم الكبير أوي ده فاضي؟ 
السؤال اللي كل علماء الفلك سألوه ولسه لحد النهارده بيسألوهء ماجد كان 
بيسأله بينه وبين نفسه كل ما يتفرج علي فيلم وثائقي أو حتى فيلم خيال 
علمي على التليفزيون أو يقرأ مجلة علمية أو كتاب.. 

نس بإمكائئائة المحدودة وظروفه ماكانش عارف يوصل لحاجة غير أنه ف 
يوم يقابل حد من مكان تاني غير كوكب الأرض.. 

من باب التغيير يعني. 

ماجد درس طب قسم مخ وأعصاب ومع دراسته مابطلش قراءة في كتب 
ومراجع خارجية» لحد ما في يوم وقع تحت إيده كتاب غيرله حياته بالكامل.. 
الكتاب كان بإسم " التواصل مع المجهول' 

حلو الإسم وشده المقدمة اللي كانت بتقول: كل ما سيتم ذكره في هذا الكتاب 
هو واقع تجربة شخصية» قد تنجح معك أو تفشل.. عليك بالتجربة لتعرف. 
أخد الكتاب وجري به علي البيت لدرجة أنه أخد الطريق من الشغل للبيت 
ال طبيي ياخد منة ساعتين في نض مناعة دن.. 

فتح الباب بسرعة وأمه كانت في انتظاره بابتسامة غريبة وقالتله : 

- أجهزلك الغدا يا ماجد؟ 

- مش جعان يا أمي.. مش جعان 

- مالك يا ابي حاجة حصلت في الشغل؟ 

- لأأيا أي ماحصلش حاجة بس مش عاوز أتكلم في حاجة حللاً لو 
سمحتي ومش عاوز حد يزعجني الكام ساعة الجايين. 

سكتت للحظة في ذهول من الحالة اللي عليها ماجد لكن اللي طمنها أنه 
وهو ييتكلم كان شكله مبسوط. 


الأستاذة هاجر هي دكتورة في التاريخ والحضارات القديمة وحكاياتها اللي 
كانت بتحكيها لإبنها الوحيد طول حياته عن الحضارات القديمة والتقدم 
الرهيب اللي صنعوا به تاريخهم اللي مالوش تفسير حتي اليوم وحتى إن رغم 
التطور العلمي اللي بنعيشه فيه حاجات عاجزين حتي عن تقليدها كانت 
عامل مساعد له أنه يفكر أكثر في إننا أكيد مش لوحدناء فيه قطعة من 


اللغز مفقودة.. 

هاجر هي اللي شالت حمل تربية ماجد من بعد ما والده مات في حادث مُبِهم 
وهو في الإعدادي. 

حاولت علي أد ما تقدر توزن بين شغلها وبين أبحاثها وتربية ابنها وإنه 
يحقق نجاح لنفسه في الحياة. 


فخورة بأنها قدرت تعمل ده بعد ما شافت ابنها من أمهر الأطباء في مجاله 


بشهادة الجميع. 


مين هناك 


ومن بعدها بدأت تتفرغ للبحث اللى قضت أكثر من 30 سنة من حياتها 
تدرس فيه وشيافرالعالم كلد شيع معلوتنات عنه: 

ليه العالم من آلاف السنين كانوا مهتمين أوي بالتحنيط والحياة الأخرى 
وكان عندهم قناعة تامة بالبعث ما بعد الموت بالطريقة دي؟ 

لحد ما في سنة 2016 وقع تحت إيديها مخطوطة تم إكتشافها في بيرو 
بتوصف بشكل دقيق مرحلة ما بعد الموت! 

المخطوطة يرجع تاريخها لأكثر من 13 ألف سنة.. كانت جزئين ولكن 
للأسف تم الوصول لجزء واحد بس منهم وفيه من المعلومات اللي خلاها 
تسافر خصوص لكان الإستكشاف في رحلة دامت لأكثر من شهرين.. 


'في الكتاب ده أنا هحكي حكايتي اللي كثير هيقرأوها ويقولوا (كبر وخَرّفْ) 
أنا مش كاتب حكايتي دي للناس دي.. أنا كاتبها لكل واحد بيفكر وعارف 
أن لوالكون عبارة عن الكام مليار اللي عايشين على كوكوبنا الصغير ده كان 
إيه لزمة الكون المهول بمجراته ونجومه؟ الكلام ده ليكم أنتم.. وعارف 


إفتتاحية الكتاب اللى قرأها ماجد وهو واقف ولسه ماقلعش حتى هدومه. 
"كان يوم جمعة ف نص سبتمبر وخرجت أصطاد عل البحر ومن عادقي لما 
بخرج أصطاد باخد معايا الراديو وأشغل إذاعة الأغاني.. في السهرة بيجيبوا 
حليم وعبد الوهاب.. دقة قديمة بقى.. وبكمل صيد مع الأغاني لحد الفجر 
وأرجع علي البيت.. في اليوم ده زي أي يوم قاعد ومتسلطن مع "قدك المياس" 
والجو كان فيه نسمة هوا من بشاير خريف الإسكندرية وفجأه الراديو قلب 
لوش وصوت زن غريب.. قولت يمكن من الوا أو البطاريات بدأت تفضى 
لكن البطاريات مشحونة والإذاعات التانية كلها شغاله عادي!! 

رجعت تاي بالتردد لإذاعة الأغاني» لسه نفس الوّشُ موجود.. 

بس كان فيه حاجة غريبة في الوش ده» كان فيه صوت أول مرة أسمع زيه 
كان صوت حد بيعيط ويصرخ» بس الصوت كان بعيد ومش واضح حتىق 
بيتكلم عربي ولا لغة تانية» مش فاهم حاجة من اللي سامعه والزن في 
السماعة مسعفون: 

ما بين التشتيت اللي أخدني وخرجني من الجو الجميل اللي عايشه وبين 
السنارة اللي في البحر قررت أسحب سنارت وألمها وأركز مع اللي سامعه ده 
الصوت مش حاجة ثابتة» ده بيتغير يعنى أنا مش بيتهيألي» ليه فيه عياط 


معاه. 


مين هناك 


وبدأت أفكر.. هل ده مسلسل إذاعي مثلا؟! 

إذاعتين دخلوا علي بعض فحصل التشويش ده؟! 

طب ليه مافيش تغيير لأكثر من ربع ساعة صراخ وعياط!! 

وفجأة وفي هدوء شط الإسكندرية وتركيزي مع الصوت سمعت كلمة واحدة 


فهمتها: اهربوا!!! 

ومن بعدها رجع تاني الكلام كله مش مفهوم.. 

اهربوا؟ 

أنا صاحي ولا بحلم 

فيه إيه؟ 

قفلت كل حاجة وحطيت حاجتي في العربية ومسكت الراديو في إيدي 
ورجعت علي البيت. 


طول الطريق نفس الكلام ونفس التشويش وللحظة واحدة الإذاعة 
ماتظبطتش.. 

مابدهاش بقي.. خبطت على جاري زي المجنون وخدت منه الراديو بتاعه 
شغلته وظبطت التردد الإذاعة شغاله عادي دا عليه مافيش أي تشويش 
حطيت الجهازين أدائي يمكن أنا ظابط حاجة غلط في الراديو عندي.. كل 
حاجة متطابقة!! 

الفجر أذن وأنا متنح للراديو بحاول أفهم أي حاجة.. مافيش جديد 

من كتر التركيز والصدمة نمت. 

مادريتش بنفسي غير وأنا صاحي الساعة 10 الصبح 

الراديو فصل شحن 

قومت من على الأرض بِبِّضُ حوليا الدنيا ساكتة وكأن الناس اختفت 
بعربياتهم بدوشتهم.. غريبة.. يمكن كنت بحلم فعلاً 

غسلت وشي وروحت للراديو حطيته يشحن على ما جهزت الفطار علشان 
أسمعلى أغنيتين هاديين وأنا بفطر 

عل االبر يس ررك بح 

خايف أطلع ماكنتش بحلم 

وخايف حت إني أطلع كنت بحلم 

شغلت الراديو وظبطته على تردد إذاعة الأغاني.. 

مافيش صوت طالع ْ 

لا تشويش ولا غيره 

نفس الصمت اللي موجود ماتكسرش بزنه واحدة حق 

حركت المؤشر يمكن الراديو الأثري ده خلاص كده جاب آخره 

كل حاجة شغاله تمام معايا والراجل لسه في عمره باقي 

جربت الإذاعة علي راديو جاري 

شغاله بردو عاك ا 

كده أنا ماكنتش بحلم.. كده فيه حاجة بتحصل أنا مش فاهمها 

مين هناك 


سيبت الراديو شغال علي نفس وضعه الصامت ده ووصلته بالشاحن يشحن 
ونزلت شغي. 

طول الطريق دماغي بتودي وبتجيب» طب هرجع البيت ألاتي كل حاجة 
رجعت لطبيعتها؟! 

ولا هرجع أسمع الصراخ والعياط ولا فيه إيه! 

قضيت اليوم في الشغل ماعرفش قضيته ازاي 

ورجعت البيت 

بفتح الباب لاقيت صوت غريب شغال 

المرة دي الصوت واضح بدون أي قشويش 


نفس الصراخ 

بس المرة دي بصوت واضح مش صوت بشر 

صوت غريب.. 

الصوت بيكرر كلمة واحدة بس: اهريوا !! بس اكتشفت أنه بيقولها بلغات 
العالم.. 


فهمت منهم العربي والإنجليزي والأسباني علي أد دراستي 
والباقي أكيد لغات تانية أنا مش فاهمها.. 

طلعت قاموس الإيطالي والألماني ولاقيت توقعي صح.. 
ليه اهربوا؟ 

وليه التردد ده؟ 

وفيه إيه؟ 

فيه إيه؟ 

أخدت الراديو ونزلت بيه لمحل الإلكترونيات البي على ناصية الشارع 
صاحب المحل صاحبي وعشرة سنين 


وهو اللي أهداني الراديو ده بعد حرب أكتوبر وكان قال لي أنه عزيز عليه 
لأنه 5 رنيحة جده 

قولت أنزل أشوف إيه حكاية ريحة جده ده اللي هيطيرلي عقي 

وصلت المحل وبخبط على الباب لاقيته قاعد على الكرسي مش بيتحرك 
فتحت ودخلت ١‏ ْ 

مالك يا فتحي؟ 

مبلم ليه كده يا حاج؟ 

حاجه حصلت لعيالك أوأحفادك؟ 

.. مافيش رد 

هزيته جامد لدرجة أن خوفت يموت ف إيدي.. 

فجأة اتنطر من مكانه وقال بنبرة صوت رعبتني: إهربوا!! 

من الخضة وقعت على الأرض والدنيا لفت بيا وحسيت إن خلاص دي 


نهايتي.. 
فتحي قام من علي الكرسي وجري عليا يقومني: 
- قوم يا محسن مالك حصل لك إيه.. 

مين هناك 


أنت هنا من إمتي؟ 

هوأنا كنت نايم ولا إيه؟ 

جاب إزازة مياه ودلقها على رأسي وقتها بدأت أفوق شوية وأستوعب الدنيا 
من حوليا 

وأول حاجة نطقت بيها: 

- فتجي أنت كويس؟ 

- أيوه يا محسن أنا كويس معلش يا صديقي أنا شكلي كنت نايم وماخدقش 
باي إنك هنا 1 

- لألأ أنت كويس؟ أنا دخلت عليك لاقت عينك مفنجله ومش بتربش 
وكلمتك كتير مارديتش عليا ولما حركتك جامد قولت اهربوا بصوت غير 
صوتك وبعدها أنا مادريتش بالدنيا 

- أنت بتقول إيه يا حسن؟ أنا آخر حاجة فاكرها إفي كنت قاعد بتفرج على 
ماتش الزمالك.. الولد رضا عبد العال ده مش عارف هيجيلنا تاني زيه مين 
ما يعتزل يا محسن. 

- سيبك من الزمالك دلوقتي وتعالى نقعد على القهوة فيه حاجة بتحصل يا 
فتحي غلط وأنا خايف ومش فاهم حاجة 

- أنت وشك مخطوف كده ليه يا محسن أنت تعبان يا صديقي نروح 
نكشف؟ 

- يا سيدي والله أنا كويس وزي البمب بس ريحني واقفل المحل وتعالى 
نقعد على القهوة.. 
- أدينا طلعنا وقعدنا على القهوة يا سيدي وشربت العناب بتاعكء ها بقى 


أحكيل إيه الى مخوفك كده؟ 

- قوم يا محسن وهات الراديو بتاعك معاك الكلام هنا ع القهوة مش هينفع 
- هنروح فين 

- هنرجع المحل» مافيش شغل النهارده 


- أنت أول مرة يحصل معاك الموقف ده كان إمتي؟ 

- إمبارح زي ما حكيتلك كانت أول مرة الموضوع ده يحصل 

- ماصادفش معاك في مرة أن الراديو اشتغل وأنت قافله؟ 

- مافتكرش بس ليه السؤال ده؟ 

- أبويا الله يرحمه كان بيحكيل حكاية وكنت مفكره بيخوفني بيها أن 
الرأقيويةه غلية لمم ران تجدي حاول يوعد كاز كن مر سيب اللعنة وق 
وماعرفش وكان بيرجع له تاني.. 

ولما جدي إداه لأبويا قال له الراديو ده مايتباعش يا راضي وإلا هتندم باقي 
عمرك.. 

مين هناك 


حتي أبويا وهو بيديني الراديو قال لي لو جه اليوم يا فتحي والراديو ده 
مابقاش له قيمه اوعى ترميه أو تهمله.. 

لو تفتكر يوم ما اديتهولك قولدلك الراديو ده غلاوته من غلاوتك عندي 
وأنت قعدت تتريق عليا.. 

المهم أن أبويا في مرة واحنا نايمين وكان دايماً بييحط الراديو جنبه حتى لو 
مش مشغله لاقيته بيزعق في أمي جامد في نص الليل 

صحيت من نوي عل صوته 

لاقيته بيقول لأمي مش قولتلك ماتلمسيش الراديوده طول ما أنا عايش 
وهي تحلفله واللّه ما لمسته ولا قربتله يا راضي أنا كنت نايمه جنبك 

رد عليها وقال لها يعني هو اشتغل لوحده؟! 

وهما بيتكلموا سمعت الصوت اللي أنت بتقول عليه ده.. 

نشويش وزن وصوت غريب بيصرخ في الراديو 

بس وقتها الكلام كان عربي كله البي سمعته 

'إنهم قادمون.. بلا رحمة.. اهربوا" 

وبعدها الكلام اتكرر بلغات تانية 

أبويا عمري ما شوفته عصبي كده 

وهدوء غريب من أمي ماتعصبتش عليه وكانت بتحاول تمتص غضبه ده 
لأنه عمره كله مازعقش ليها أو ليا.. أنت عارف يا بحسن عمك راضي كان 
هادي جداً ومابيحبش الصوت العالي. 

- يا نهار مش فايت.. من ايام عم راضي ؟ 

- مش بقولك الراديو ده ملعون.. 

- ملعون إيه يا فتحي ده تردد وراديو يعني جدك كان بيقول ملعون لكن 
احنا العلم اتطور.. 

ده تواصل بموجات الراديو يا فتحي.. بس مين البي طول السنين دي كلها 
ومهتم أوي بوصوطا لدرجة أنه يكررها بكل اللغات؟ 

أنت مستوعب يا فتحي الرسالة دي لو بجد أننا بنستقبل تردد من بره 
الأرض؟ 

- بره الأرض إيه يا محسن صبي علي البي كده هو ممكن يكون فيه حاجة 
كبيرة بتحصل آه بس مش لدرجة بره الأرض يعني.. 

- والصوت الي ماسمعناش زيه طول عمرنا؟ 

والكلام اللي بيتكرر من أيام جدك؟ 

مين هيعيش عمرين ولا ثلاثة يكرر نفس الجملة بكل اللغات بالصوت 
ده والصرخة البي تقطع القلب دي؟ 

- ماتوغوشنيش بقي أنا مش حمل تفكير في حرب الكواكب يا محسن أنا 
راجل صاحب مرض ورجي والقبر. 

- طب هنعمل إيه؟ 

مين هناك 


هوفاضل في العم رأد إيه علشان نفكر في اللي هيحصل في المستقبل؟ 

- خايف نكسره تحل علينا اللعنة يا محسن 

- ماحنا لو فضلنا نفكر فيه وهو معانا كده هنتلحس يا فتحي أنا مش 
هبيت الراديوده ف بيت يوم واحد تاني. 

- طيب أنا عندي فكرة.. احنا ناخد الراديوا الملعون ده ونرميه في البحر.. 
ويبقي اسمنا ماكسرنهوش واتخلصنا منه؟ 

- أي فكرة أنا موافق عليها إلا أنه يفضل معانا.. 

وبعد ما اتفقنا على ده.. أخدنا الراديو بالفعل ورميناه في البحر 

روحنا واحنا مش عارفين اللي عملناه ده صح ولا غلط 

روحنا واحنا بنفكر في الراديو والصوت اللي كان خارج منه.. 

روحنا ماحدش فينا كلم التاني طول طريق الرجوع.. 

فتحي طلع شقته.. وأنا سيبته وروحت شقتي 

وأول ما فتحت الباب رجعت من تاني أسمع دوشة الشارع والناس وكلاكس 
العرييات 

وكأفي كنت في صندوق معزول وخرجت منه.. 

مش عارف رجعت للطبيعي ولا مش هرجع أعيش حياتي طبيعي تاني 
رجعت وكلِي خوف من لعنة الراديو اللي مستنيها تصيبني في أي لحظة.. 
رميت نفسي على السرير من التعب.. ونمت. 

صحيت الصبح 

حاسس بنشاط غير طبيعي 

وكأني نمت أيام 

في الحقيقة أنا فعلاً كنت نايم أيام 

بصيت في النتيجة لاقيتني نمت أربع أيام كاملين.. 

ماعرفش ازاي.. قومت أخدت دش بسرعة ولبست ومن غير فطار ولا 
يحزنون نزلت أجري أشوف فتحي 

روحت المحل عنده لاقيته مقفول ف طلعت له الشقة.. 

خبطت كتير وناديت كتير ومافيش رد 

نزلت جبت اتنين شباب من على القهوة يكسروا الباب 

رفون ا اح قت ميك علد لكي لقف ل حصني نا اله 
ماراحتش من مناخيري 

لاقيت فتحي هيكل عظمي متحلل مافيهوش ذرة لحم أو جاد.. 

لاقيت صاحيي اللي كان معايا من كام يوم جثة متحللة بقالها سنين 
والغريب أن الطب الشرعي قال في تقريره أن الجئة مش جثة فتجي دي 
جثة جده 

والأغرب إن التقرير قال إن عمر الجئة دي يرجع لأكثر من ألفين سنة.. 
صاحبي فين؟ 

مين هناك 


لحد اللحظة ماعرفش 

ولحد اللحظة مش عارف إيه اللي حصل ولا إيه اللي هيحصل.. 

بس اللى متأكد منه أن فيه حاجة بتحصل أنا مش قادر أستوعبها 

ومش عارف الأيام الججايه هيحصل ليا فيها إيه 

أنا كتبت الكلام ده علشان لما أموت يمكن حد ياخد باله أو يقدر يحل 
اللغز اللى خفت أكمل فيه 


لأني جبان خفت أسأل ( مين هناك ) ' 


الكتاب لشخص ماكتبش غير الكتاب ده بس 

الأستاذ يحسن عبد المقصود صاحب الخمسون عام 

من الإسكندرية - سيدي بشر 

معايا الإسم والعنوان والكتاب تم ذشره من 6 سنين يعني مش زمن 

وأنا لابس زي مانا ليه مانزلش أقابل الراجل ده وأسمع قصته العجيبة دي 
بنفسي؟ 

حوار دار في رأس ماجد.. قصة خارقة للطبيعة صاحبها بيأكد أنها حصلت 
ليه بالفعل.. 

ماخدش وقت في التفكير 

- أي أنا نازل الإسكندرية 

- خير يا ضنايا فيه إيه؟ 

- مافيش يا أي لما أرجع هبقى أحكيلك كل حاجة 

- أنت ماكلتش حاجة من الصبح يا ابني كل لقمة وروح مكان ما تحب 
- مافيش وقت يا أي الموضوع مستعجل ولازم أنزل حالاً 

- طيب أصبر ألبس وأنزل معاك لو الموضوع ضروري كده 

- لأيا ست الكل مش مستاهل واللّه دي حاجة فممكن تكون بلا قيمة 
استريحي انتي ولما أرجع نبقى نتكلم. 


الطريق من طنطا للإسكندرية فات كأنه كام متر رغم مسافة ال150 كيلو 
تقريباً ماحسش ماجد بالطريق من كتر تفكيره في قصة عم محسن وإيه 
ممكن يحصل لو لقاه فعلاً وطلع كلامه صح! 

بعد ما وصل سيدي بشر نزل من عربيته وبدأ يلف في كل شارع وكل مكان 
لحد ما وصل عنوان عم محسن.. طلع لشقته وخبط عليه 5 

- مين؟ 

- ماجد 

- ماجد مين؟ 

- أنا جايلك من طنطا يا عم محسن بخصوص قصتك اللي ذشرتها. 

مين هناك 


- روح يا ماجد مش هتلاقي حاجة تفيدك هنا. 

- معلش يا عم محسن أنا عارف ومقدر اللي حضرتك مريت به وده اللي 
جابني ليك من طنطا.. أنا مصدق كل كلمة كتبتها. 

- هفتح لك الباب وهتدخل.. لو كلامك ماعجبنيش هتخرج من غير ما 
توجع قلي. 

أنا تعبت من كتر الكلام مع الصحفيين واللي عاوزين يعملوا برامج ناجحة 
علي حساب اللي مريت به. 

- ماتقلقكن يا ععم عحسن أنا موافق .عل كل شروطك وأنا لمكنو فنئن 
صحفي ولا شغال في التليفزيون. 

- اتفضل يا دكتور.. 

- شرب إيه؟ 

- ولا حاجة أنا مش جاي أشرب أنا جاي أسمع. 

- ماينفعش يابني أنت جاي من بلد تانية وطريق وسفرء خد نفسك الأول 
كده وهعملك ليمون وهحكيلك اللي عاوز تعرفه. 

- شكراً لحضرتك ماتتعبش نفسك. 

- خد الكتاب ده إقرأ فيه شويه على ما أعملك الليمون.. ولا تشرب شاي 
ولا قهوة؟ ْ 

- لوكان لابد يبقي قهوة سادة بدون تكليف. 

- أحل كباية قهوة تري لأحلي دكتور في مصر 5 

- ماقولتليش يا دكتورء عرفت عنواني منين؟ 

- واللّه يا عم محسن أنا قرأت قصتك من كام ساعة وماقدرتش أصبر 
فجبت عربيتي وجيت على سيدي بشر وفضلت أسأل علي عنوانك في كل 
الشوارع لحد ما وصلت ليك. 

- ياه ده واضح أن الموضوع مهم أوي! 

- أكثر مما تتصور يا عم محسنء أنا مش جاي علشان قصة عجبتي.. أنا 
جاي علشان حلم حياتي والسؤال اللي عشت عمري كله أدرسه وأفكر فيه 
لقيت له دليل في قصتك. 

- وإيه الحلم اللي يمرمطك بالشكل ده يا دكتور؟ 

- إننا مش عايشين لوحدنا في الكون يا عم محسن.. إن فيه غيرنا يا بيراقبنا 
يا عايش في مكان تافي مش عارفين نوصل لبعض. 

- مابلاش تفكر في الموضوع ده كتير يا ماجد يا ابني..خدها نصيحة من 
واحد خاف واتجرء وجري وواجه ومات وصحي! 

- مات وصحي؟ 

- ماتاخدش ف بالك.. القهوة جاهزة هجيبها وأجيلك أهو.. 

- السؤال الأهم عندي يا عم محسن هو أن قصتك اتنشرت ازاى وخلال 
الفترة دي هل جد جديد فيها ولا انتهت مع آخر كلمات كتبتها في 
الكتاب؟ 

مين هناك 


معلش أنا عارف إني رغاي وبسأل كتير أوي بس فعلاً أنا عندي ألف سؤال 
وسؤال عاوز أسأطم كلهم في نفس الوقت فاعذرني. 

- ولا يهمك.. هجاوبك على كل أسألتك بس الأول علي ما تشرب قهوتك 
هيكون عمك فتحي وصل علشان تسمع مننا احنا الاتنين لتقول كبر 
وخرف زي ما جمهور الأهلي بيقول. 

- ههههههه لأ طبعاً أنت الخير والبركة يا عم محسن ربنا يديك الصحة 
وطول العمرء 

في الكتاب ماقولتش كده! 

- أصبر علي رزقك يا دكتورالكلام كتير وخليك فاكر إنك وقت ما دماغك 
تتعب من اللي هنقوله تقدر تمشي في أي وقت تحب.. ياما غيرك جم ومن 
أول كلمتين ضحكوا علينا ومشيوا وغيرهم اللي جه في بيتنا يقول لنا إننا 
مختلين عقلياً. ماتقلقش مش هنزعل منك لو مشيت. 

- لأ طبعاً أنا معاكم من أول كلمة لآخر كلمة.. 

عارف يا عم محسن لما كنت بسمع وبشوف حكايات الأمريكان عن 
ااعللاده8 والفضائيون سنة 47 كنت بقول هو ليه مافيش أي حاجة 
عندنا هنا الواحد يقدر يتكلم ويتناقش فيها زيهم.. هو مغضوب علينا حق 
من اللي مانعرفهومش ههه. 

- بس اللى حصل معايا أنا وعمك فتجي مش فضائيين شوفناهم في السما 
ولا شاوروا لينا من مركبة فضائية.. احنا اتأذينا يا دكتور أذى كبير ومش 


عارفين له علاج ولا حتي سبب! 
- هو فين عم فتحي؟ 


- عمك فتحي يا سيدي في محل الإلكترونيات بتاعه بيحاول يشوف حل في 
الراديو الملعون ده. 

- الراديو الملعون!!!! اللى اترمى في البحر؟ 

- أيوه هو بعينه.. الى 00 هديتنا ورجعهولنا لحد عندنا تاني. 
- لاااا الموضوع 5 كبير أوي وأنا بدأت أتوه منك.. يعني إيه رجعهولكم 
تاني؟ 

- بعد شهر لما لاقينا البئة وخادوها ماعرفش لفين» ناس جت لي من 
حبايبنا قالولي ماتنكلمش عن الجئة دي ولا عن أي حاجة تخصها.. قالولي 
باللفظ كده "هبل زي مانت عاوز ف قصتك بس القصة تنتهي بأنك 
رجعت بيتك وماتدورش على صاحبك لمصلحتك" 

طيفا أن ده رمي أرامى وأنا مق فاق كانه ده تعد افونا 
راجع من شغي لافيت فتحي قاعد في الصالة ماسك الراديو وعمال يقول 
اهربوا اهربوا اهربوا.. 

مين هناك 


قعدت أهز فيه واخبطه على دماغه بكف إيدي لحد ما فاق وطبعاً كالعادة 
مايعرفش الشهر ده كان فين ولا إيه جابه البيت عندي وآخر حاجة كان 
فاكرها هي إننا رجعنا من اليوم إياه وطلع شقته ونام. 

- يعني بقاله ست سنين مش فاكر حاجة؟ 

- ست سنين إيه يا دكتوراحنا في الحكاية دي بقالنا 12 سنة دلوقتي. 

- بس الكتاب تم ذشره في 2014 

- تصدق وتؤمن بإيه؟ 

- لا إله إلا الله 

- أنا ماعرفش أي حاجة عن الكتاب ده اتنشر ازاي أنا الورق كنت كاتبه 
مذكراتي وماكنش عندي أي نية للنشر وماعرفش دار النشر اللي طبعته! 

- ماجربتش تكلمهم تسألهم؟ 

- طلع الكتاب من شنطتك مش هتلاق مكتوب فيه دار نشر ولا أي 
معلومات عن مكان طباعته! 

- عندك حق! غريبة دي! 

- ثواني هقوم أجيبلك المذكرات علشان تتأكد 

- مصدقك والله خليك بس ماتتعبش نفسك.. بس ازاي من 12 سنة 
وفجأه تم نشرها في 2014؟ 

- علشان من 2008 ل 2014 الراديولما رجع ماكنش بيشتغل وحاولنا كل 
المحاولات فيه كل حاجة سليمة وكل الإذاعات كانت بتشتغل إلا التردد 

الملعون ده كان أول ما المؤشر يوصل ليه الراديو كان بيفصل ولازم نشغله 
من جديد.. في 15 يناير 2014 وأنا قاعد مع فتحي في المحل بتاعه فجأة 
الراديو اشتغل لوحده علي التردد الملعون ونفس الرسايل رجعت من تالي.. 
اهريوا.. اهريوا.. اهريوا 

بعدها بأسبوع لاقيت حد بيكلمني وبيقول لي عاوزينك معانا في برنامج 
تليفزيوني نناقش قصتك اللي نشرتها! 

وقتها عرفت بموضوع نشر القصة المجهول ده. 

- يعني مش صدفة نشر القصة مع رجوع التردد لبث الرسالة دي تقصد؟ 
- مالحاش تفسير تاني يا دكتور.. فيه حد بيحاول يوصل حاجة وعاوزها 


.. آدي عمك فتجي وصل يا سيدي يكمل لك الحكاية لأنه هو البطل فيها.. 
تعالي يا بطل هههههه 

- مين ده يا محسن؟ مش قولنا مش هنتهبب نحكي في حاجة لحد تاني؟ مش 
قولنا كفايه تهزئ لنفسنا يا محسن؟! 

اتفضل اطلع بره لو سمحت ماعندناش كلام نقوله. 

- اهدا يا فتحي واعتذر للدكتور ده جايلك من طنطا ولا عاوز السيد 
البدوي يغضب عليك هو كمان هههههههه 

- دكتور؟ مش جربنا الدكاترة مرة واتنين وعشرة ومافيش نتيجة؟ 

مين هناك 


- يا سيدي مش جايبه أعاليك أنت عاوز دكتور مخ وأعصاب والله على 
عصبيتك الزايدة دي 

- إحم إحم.. بدون قطع خناقكم.. أنا فعلاً دكتور مخ وأعصاب. 

- ههههيهيهيهه يا محاسن الصدف هتكشف ببلاش يا فتحي أهو تعالى أقعد 
بقي ماتزهقنيش واسمع الكلام 

- مش هقعد غير لما تفهمنى مين ده وجاي يعمل إيه هنا. 

- تقريباً يا سيدي ده الوحيد في مصر اللى مصدقنا ومصدق البى حصل 
معانا بدليل أنه سايب شغله وبلده وجايلنا مخصوص أهو.. احترم شعرك 
الأبيض بقي واعتذر ليه. 

- مش هعتذر غير وأنا بسلم عليه وهو خارج من باب البيت.. ما كلهم 
بيبدأوا محترمين وينهوها بإهانتنا.. أنت بقيت جبله يا محسن؟ 

- اللَهُمّ طولك يا روح.. فتحي أنا هبدأ أزهق وأنت عارفني لما بزهق ممكن 
أقول إيه وأعمل إيه.. تمالك أعصابك ولما أقولك الراجل غير الباقيين يبقى 
- حاضرء أنا آسف يا ابنى.. اللى شوفناه من الناس الكام سنة اللى فاتوا 
كرهونا في جنس البشر كله. 

التجربة كانت أصعب بكتير من مجرد كلمتين اتكتبوا في كتاب.. أنا زي 
ابتك وأ كبد :مش زغلان: 

- تمام هسيبكم بقى مع بعض وأقوم أعمل لنفسي كباية عناب أعملك 
حاجة يا فتحي؟ وأنت يا دكتور؟ 

- إعمبي معاك عناب بردو بس سكر زيادة. 

2 أنا كمان كباية بن زي اللي فاتت دي مادوقتش في جماها الحقيقة يا عم 


- من عنيا يا دكتور. 
- منورنا يا دكتور.. 
- ماجد.. إسمي ماجد يا عم فتجي. 


- منورنا يا دكتور ماجد ومنور الإسكندرية كلها.. ماتزعلش من كلا يا 
ابني احنا خلاص رجلنا والقبر ومش حمل زعيق وإهانة من الناس. 
- لا واللّه يا عم فتحي أنا مبسوط جداً إني قاعد معاكم واللّه وحاسس أد 


- ده يشرفنا يا دكتور.. أأمرني محتاج مننا إيه؟ 

- أنا قرأت القصة البي اتنشرت علي لسان عم محسن وأنا طول عمري بحلم 
في يوم أوصل وأعاصر حاجة فيها تواصل من مخلوقات غير اللي عايشين على 
الأرض ومش هلاق فرصة أحسن من دي.. علشان كده أنا مصدق كل 
كلمة حتي - سامحني يعني- لو كذب.. أنا عاوز أصدق الحكاية دي لنفسي 

مين هناك 


- تمام يا ماجد واحنا هنحكيلك اللي حصل معانا ودي هتكون آخر مرة 
تكلم فيها 

بس وأنا بتكلم لو لاقيتني سكت ماتتكلمش.. نهائي. 

- حاضر!!! 

- بعد ما رميت الراديوفي البحر أنا واحاج محسن ورجعت البيت ويستعد 
للنوم سمعت خبط علي الشباك.. قولت عادي حد معدي في الشارع 
وبيستظرف.. 

مش ناقص ضغط عصي.. بس الخبط ده اتكرر أكتر من مرة اللي نرفزني 
وخلاني أشتم: امشي يا حيوان وبطل استظراف.. لو حد محترم هيجيلي من 
اليات: 

فجأه لاقيت دخان داخل من الشباك بس من غير ريحة وكمان متلون مش 
دخان طبيعي.. 

خفت وقومت فتحت الشباك لاقيت نور خبط في عيني كأن الشمس نزلت 
أدام الشباك.. 

وصوت موتور عالي جداً خلاني استغرب ازاي الشارع ماصحيش منه ولا 
من النور ده! 

يمكن ده حلم طيب؟ 

سحبت بندقية الصيد بتاعتي وطلعت من الباب أشوف فيه إيه برة» لاقيت 
نفسي بتسحب للنور ده من غير ما اتحرك من مكاني.. مش عارف أصرخ.. 

مش عارف أفتح عينى.. مش عارف حتى أحرك إيدي اللى البندقية وقعت 
منها لا إرادي.. 

سلمت للواقع وقولت اللي يحصل يحصل بقي.. 

أي حاجة حصلت من بعد اللحظة دي للحظة ما محسن فوقنى هنا في 
الشقة مش فاكر منها أي حاجة.. 

لما محسن فوقني ولقيت الراديو في إيدي وكمان لما بحسن حكلي علي الجثة 
الى كانت في شقتىء كل ده دخلنى في نوبة عياط لدرجة إني أغمى عليا 
ومحسن كلم دكتور جاره في العمارة يكشف عليا.. 


- فتحي فيه إيه يا دكتور غانم 

- دي أعراض )81361 53016 يا عم محسن 

هوالحاج فتحي اتعرض لصدمة قوية قبل ما يدخل في الحالة دي؟ 

- أيوه يا دكتور شوية زعل مع أولاده.. 

- محتاجين نعمل فحوصات علي القلب يا عم محسن والمخ.. أنا ملاحظ 
حاجة غريبة مش هتبان غير بالأشعة والفحوصات اللي كاتبهالك في الورقة 
دي وتعرضه علي دكتور قلب في أقرب وقت. 


- ليه؟ هو فيه حاجة كبيرة؟ 
- كله هيتحدد بعد الحاجات اللى قولتلك عليها.. أنا دكتور أسنان ومش 

مين هناك 


الحقنة البي أخدها -المفروض- هترجع نبضات قلبه. 
- ترجعها؟ مش فاهم حاجة يا غانم يا ابنى هو فتجي ماله؟!! 
أدائي كنت قولتلك البقية في حياتك. 
بعدها بكام ساعة فوقت ومحسن حكالي اللي حصل وأخدني وروحنا نعمل 
الفحوصات.. واكتشفنا أن القلب عندي مش شغال! 
البي قاعد أدامك وبيكلمك ده قلبه مش شغال يا دكتور! 
روحنا لأكثر من دكتور وأكثر من معمل ومركز أشعة وكله وصل لنفس 
واللي يقهر أن كل دكتور نروحله عاوز يستخدمني فار تجارب وعاوز يفتح 
ويشوف فيه إيه.. 
وأزيدك من الشعر بيت؟ 
محسن هو كمان... 
- ققتحصطي قوتلك مليون مرة النقطة دي خط أحمر 
وماتتحكيش.. مش كل مرة تخلف الوعدا 
- أنا آسف يا صاحبي اندجت ف الكلام واللله غصب عني 
.. معلش يا دكتور هنعدي النقطة دي. 

- مش عاوز أكون متطفل بس هو عم محسن ماله؟ وليه اتضايق ومش 
عاوزك تتكلم عن الحاجة دي؟ 

- ماجد.. أنت جاي تسمع وتناقش علي راسنا.. لكن ماتتخطاش النقط 
الى بنحطهالك.. مش علشانا علشان ماتتأذاش يسببنا زي غيرك. 

مل قي قن حق.. واللى هيقوله ماتناقشش فيه. 

> امو عم تف ابد دنا عد عو تينج الأطوك كن ل 
مستوعب كل ده. 

-ماتتأسفش يا دكتور.. (بإبتسامة مُريبة) 

السكوت حل فجأة علي الجميع.. 

فتحي باصص في الأرض 

و سن معنض عينه 

وماجد خايف يتكلم زي ما قال له فتحي أنه لما يسكت مايتكلمش خالصء 
وأخدها فرصة يحاول يجمع اللي اتقال ويستوعب الموقف وعقله بيقول له 
كفاية لحد كده ويروح سليم 

وفضوله مخليه عاوز يكمل للنهاية مهما كلف الأمر... 

مين هناك 


بعد ساعة.. الكل ثابت على حاله.. 

كسر الضدت تليفون بترن 

- أيوه يا أي (بصوت يكاد يكون مش موجود) 

- ماجد؟ أنت فين يا حبيبي اتأخرت ليه؟ 

- هكلمك بعدين يا أي (بنفس الصوت) 

- حبيبي أنا مش سامعاك.. بتقول إيه؟ 

- سلام دلوقتي يا ماما (بصوت من ضعفه وخوفه ماخرجش منه أصلاً) 

- يلا بينا يا فتحي.. 

- ورانا يا دكتور ومافسمعش صوتك. 

نظرات متعاقبة للاثنين من ماجد في ذهول من شكلهم اللي اتقلب على 
النقيض.. 

هوأنا غلطت لما دخلت في مغامرة مش حاسبها واندفاعي ده هيكون سبب 
في أذي ليا أو لا قدر الله نممكن يوصل لوالدقي؟ 

هو أنا غلطت لما فرحت أوي بالموضوع من غير ما أحسب أنا رايح لمين 
وممكن يعملوا معايا إيه؟ 

أنا خايف.. وخوفي ده فكرني بالخوف اللي قاله عم محسن في آخر جملة في 
قصته.. أنا عاوز أرجع واليّق البي حصل.. أنا جبان ومش عاوز أعرف مين 
هناك. 

بجسم مفرود وخطوات كلها ثبات كرياضي في العشرين من عمره» محسن 
وفتحي فتحوا باب الشقة ووراهم ماجد اللي من الخوف مش قادر يسأهم 
هما رايحين فين.. 

خرجوا من الشقة واتجهوا لمحل الإلكترونيات بتاع فتحي 

فتح الباب ودخلوا وقفل وراهم بالمفتاح.. 

فرد كل الستاير والمكان أصبح عتمة» الهم إلا بصيص من شعاع شمس 
الغروب هربان من الفواصل بين الستاير.. 

فتح الخزنة وخرج منها جهاز راديو.. وحطه أدمهم علي المكتب.. 

- فاضل أد إيه يا محسن؟ 

- ربع ساعة على بداية الإرسال! 

- لوعندك أي سؤال يا دكتو تقدر تسأله في الربع ساعة دي.. 

- أنا بدأت أخاف منكم.. أنا خايف تأذوني.. 

- مافيش أي أذى هيطولك إلا لوعديت حدودكء علشان كده قولنالك 
ماتتكلمش. 

- هو هيحصل إيه بعد الربع ساعة؟ 

- هنختفي. 

مين هناك 


- يعني إيه هتختفوا؟ 

- لأ هنختفي.. احنا الشلاثة. 

- يعني إيه هنختفي إحنا الغلاثة؟ 

- هتعرف في وقتها.. وماتخافش هترجع زي ما كنت. 

- ماخافش إيه في فيلم الرعب ده أنا مرعوب! 

- تقدر تهرب حالاً لوحابب.. ماحدش غصبك على حاجة. 

- أنا فعلاً مش هقدر أكمل.. أنا سف على أي ا أنا همشي. 
- مع السلامة يا دكتور.. إهرب. َ 

- فرصة سعيدة يا عم فتحي أنت وعم محسن.. 


مد إيده بس كأنه مش موجود.. لا سمع رد ولا شاف حركة.. أخد بعضه 
وطيران علي عربيته.. وفي لمح البصر كان وصل مدخل طنطا.. 

ركن العربية تحت البيت 

ومجرد ما فتح باب الشقة وشاف أمه قاعدة مستنياه جري حضنها وبدأت 


- يا ابني ماتقطعش قلبي مالك.. أنت ماسيبتنيش غير كام ساعة 

- أنا اكتشفت أي جبان أوي يا أي 

أنا كنت مفكر نفسي عنتر زماني وإني ياما هنا وياما هناك 

النهارده أنا اكتشفت أفي أضعف وأجبن من عيل رضيع. 

- طيب اهدا بس يا ضنايا هعملك كوباية شاي تروق أعصابك كده 
واحكبلي إيه حصل.. 

ولا أقولك.. هقوم الأول أحضرلك العشاء شكلك مادوقتش الأكل من 
الصبح. 


- ياريت واللّه يا أي أنا حاسس أني هموت من الجوع 


في الوقت اللى أمه دخلت توضب له الأكل» فرد رجليه على الكنبة ودماغه 
فجأة بدأت تفكر وتهدا.. ْ 

بس مالحقش يفكر في حاجة ولا يوصل لحاجة.. عينيه قفلت وراح في 
النوم.. أو شكله قال أنه راح في النوم! 


ماجد.. إصحي يا ماجد... يا ماجد.. 

- (في فزع) إيه يا أي فيه إيه؟!! 

- أنا على ما رجعت من المطبخ لاقيتك نايم فقولت أسيبك ترتاح شوية 
هتصحي تاكل.. بس طول الليل عمال تزعق وتقول 'اهبروا.. اهربوا اهربوا" 

مين هناك 


طبطبت عليك وغطيتك كويس وقولت يمكن من ضغط اليوم واللي 
حصل ليك ماعرفهوش خلاك بتهلوس مع أنك اول مرة تعملها.. 

بس حالاً لاقيتك بتكرر نفس الكلمة ثلاث مرات بردو بس باللاتينى!! 
أنت تعرف حاجة عن الحروف اللاتينية أصلاً يا ماجد؟ 

- واللّه يا أي ماعرف غير العربي والإنجليزي وكلمتين ألماني على أدي كده.. 
- بس أنت متأكده من إني قولتها باللاتيني؟ والساعة كام حالاً أصلاً؟! 

- عيب يا واد هوأنا ضيعت عمري في مطعم؟ (قالتهاله بكل ثقة وابتسامة 
غرور تفك بيها البو وتحاول تشيل الضغط والخوف اللي جواها وهي شايفة 
ابنها بيتغير حاله أودام عينيها للأسوء) والساعة دلوقتي 11 الصبح.. نصحى 
بقي ونفوق كده علشان تفطر. 

- 11؟ الشغل ماحدش اتصل؟ 

- شغل إيه دلوقتي» أنت مش هتخرج من باب البيت غير لما أفهم كل حاجة 
حصلتلك من ساعة ما رجعت من الشغل امبارح. 

- حاضر يا أي هحكيلك كل حاجة بس أقوم آخد دش وأغير هدومي دي. 
-قوم خد دش على ما أجهزلك الفطار.. 

تحت الدش ومع صوت ارتطام قطرات الماء بأرضية الحمام.. 

اهربوا؟ 

لاتيني؟ 

طب الكلمة علقت معايا من القصة واللى حصل.. 

اللغة؟ ده أنا ماعرفش أي حاجة عن اللغة اللاتينية غير أنها لغة من 
اللغات المنقرضة.. 

هوأنا مش هفوق من الكابوس ده بقى؟ 

كان مالي بكل ده ما كنت في حالي من شغلي لبيتي ومن بيتي لشغبي وكان 
مكفيني الكام سؤال اللي في دماغي وبرضي رغبتي بكام برنامج وثائقي على 
كام كتاب وبحث بقرأهم.. 

(صوت خبط على باب الحمام فزع ماجد ونط من مكانه راسه خبطت في 
الدش) ْ 

- الفطار جاهز يا ماجد. 

- (بزفير راحة ما بعد المعركة) حاضر يا أي خارج أهو. 

- .. تحب نتكلم حالاً ولا بعد ما تاكل براحتك الأأول؟ 

- ياريت يا أي بعد الفطار. 

مين هناك 


قعدوا يفطروا.. نص ساعة تقريباً كل واحد مركز في اللي بياكله ماحدش 
وبعد الفطار بدأت هاجر في الإستفسار.. وماجد في الرد.. 

- أنت حالياً عندك فضول تعرف ولا عندك خوف من اللي شوفته ؟ 

- مش عارف يا أي بس دي أول مرة في حياتي يحصل معايا كده أول مرة 
أكون في حيرة كده.. 

- أنا نص عمري تقريبا قضيته في البحث والتنقيب والسفر وشوفت فيها 
حاجات مافيش كلام يقدر يوصفها.. سواء من جمالها أو من بشاعتها.. 
مريت بحاجات كتير ووساوس وحقائق.. 

أول مرة كانت بالنسبة ليا هي دفعة البداية رغم أني كنت لسه ماتجوزتش 
أبوك وكنت في الدراسة.. 

خرجنا نعاين مقبرة في وادي الملوك أول ما قربنا من المكان أصلاً الرعب 
بدأ يملاني من اللي احنا داخلين ذشوفه ولا هنقابله جوه المقبرة.. 

بس علشان أنا كنت رايحة أدرس مش رايحة سياحة وأتصور صورتين 

وأرجع.. 

دايماً اللخوف من المجهول بيكون أكبر من الخوف من المعلوم يا ماجد.. 

تعرف أن أبوك الله يرحمه كان دايماً ييقول لي أنتِ ملبوسة يا هاجر (قالتها 
ة رقيقة كضحكة الأطفال) وكان بيفطسني من الضحك وهو بيقوطا 

أصلاً.. بس ده من اللي كان بيشوفه مني ومن اللي كان بيحصل لي.. 

الحكاية اللى حكيتهالي دي مريت بحاجة قريبة منها لما كنت في المكسيك 
من كام سنة.. وواحد من السكان الأصليين حكالي أنه كل أول جمعة في 
الشهر بيطلع في الجبل ويسمع لأصوات بتكلمه وبيكلمها.. 

وحكايات زيه كتير سمعتها في مصر وبره مصر.. بس الناس هنا مطحونه في 
شغلها فمش بتشغل دماغها بحاجة تانية. 

- بس مش لدرجة واحد يعيش من غير قلبه وراجل في السبعين من عمره 
عنده صحة ونشاط الشباب.. 

مش لدرجة أنه يقول لي أنه مات وصحي يا أني! 

أنا نظراتهم وتصرفاتهم والتغير الي حصل فيهم في لحظة مش مفارق خيالي 
ولا عارف أفسره.. وده اللى زارع الخوف جوايا.. دول كانوا هيختفوا يا أني!! 
- علشان دي أول مرة دس يا حبيبي.. لما تتجرأ وتواجه وتشيل المخوف من 
جواك هتبدأ تشوف حاجات تانية كتير مش شايفها من خوفك.. 

عقلك هيستوعب المواقف صح مش مجرد خايف منها ومتردد.. ومع الوقت 
هتبدأ قستمتع بالتجربة.. زي ما احنا استمتعنا بيها! 

- احنا؟ 

- طبعا هو أنت مفكر أن مافيش غير فتحي ومحسن دول اللي مروا بحاجات 
زي دي.. أبوك وأنا وغيرنا حصل معانا حاجات زي دي وأكبر منها كمان 
- أبويا؟ 


41 


مين هناك 


- اللّه يرحمه.. وعلشان تطمن أكتر.. لو لسه حابب تكمل في تجربتك دي 
هاجي معاك المرة الجاية نزورهم سواء إيه رأيك؟ 

- اللّه.. بجد يا أني؟ 

- ا هوأنا عندي كام ماجد. 

- ماتحرمش منك يا ست الكل.. خلاص بكره الصبح ننزل ونروح ليهم 
ماشي؟ 

- بكره إيه يا دكتووور.. شغلك وشغلى يا حبيي كفاية ضيعنا يوم من 
ده حاجة وواجبنا وشغلنا حاجة.. يوم الجمعة ننزل سوا. 

- لسه هنستني للجمعة (بقمصة طفل مستني لعبته وناقص يدبدب في 
الأرض) 

- يومين بس يا ماجد.. ماتستعجلش حاجة يا حبيي.. وأهو تفكر كويس 
قبل ما تقرر. 

9 حاضر يا أي» ذستني يومين. 

يوم الجمعة .. الساعة 7 صباحاً.. ماجد خبط عل الباب.. 

- إصحي يا حاجة ورانا سفر. 1 

- أنت مجنون يا ماجد.. لسه بدري يا حبيبي والناس كمان هيكونوا نايمين 
- هنزل أشتري هدية طيب علشان أعتذر ليهم بيها عن الطريقة اللي 
مشيت بيها. 


-ماشي.. وصحيني علي الظهر كده نجهز نفسنا ونروح. 


نزل ماجد اشتري ليهم جهاز راديو جديد وشوية حلويات وحمص من عند 
السيد البدوي ورجع البيت واستعد للسفر هو وأمه.. 
ركبوا العربية واتحركوا في الطريق للاسكندرية.. 


- ده البيت يا أي. 

- متأكد ؟ 

- أيوه يا حاجة مستغربة ليه؟ 

- البيت ده أبوك حلم بيه زمان.. 

وكان مميزه بأنك لو بصيت ليه تحسه مايل مش مستقيم.. 
شبابيكه السوداء اللى كلها مثلثات متداخله.. 

الباب الحديد اللي على كل ضلفة منه رسمة عين وعليها سهم.. 

نفس الوصف.. 

- طيب الحلم كان حاجة حلوة ولا وحشة يا أي..؟ 

- ده كان آخر حاجة حلم بيها أبوك.. وآخر كلام دردش معايا بيه قبل ما 
يعمل الحادثة ويموت. 

- بقولك إيه يا أمي.. تعالي نرجع بيتنا.. مش هيفيدنا بحاجة المشوار ده 
وآدي البداية موت أهو.. 

تعاللي نرجع أنا مش عاوز أعرف حاجة خلاص والأرض بمن عليها والباقي 
ده كله ديكور ومنظر جمالي. 

- مايبقاش قلبك ضعيف يا واد.. هي موتة ولا أكثر 

جمد قلبك كده وهات حلوياتك وتعالى نشوف قصتهم إيه هما والبيت 
بتاعهم ده 

- مين؟ 

- أنا ماجد يا عم محسن.. 

جاي أعتذرلك أنت وعم فتحي على الموقف اللي حصل والطريقة اللي مشيت 
بيها وسيبتكم.. ومعايا والدني. 

- خد والدتك وروح يا دكتور.. قصتنا انتهت معاك لما مشيت. 

- طيب افتح الباب واسمعنا. 

- مابقاش فيه وقت ذسمع.. ترجع بلدكم بالسلامة يا ابني. 

- افتح الباب يا محسن.. 

- هاجر!! 

- أيوه يا محسن هاجر.. 

- مرات الغريب؟؟! 

- افتح الباب يا محسن مش وقت استغراب. 

- ادخلوا.. بسرعة.... 

- أنتم تعرفوا بعض؟ 

- أيوه يا ماجد.. مش قولتلك الموضوع كبير. 

- ومين الغريب؟ أبويا؟!! 

- أيوه يا دكتور ده الإسم الى كنا بننده لأبوك بيه.. علشان ماحدش كان 
عارف أصله حتي هو نفسه ماكاذش فاكر حاجة عن بلده ولا أهله. 

- الكلام ده معناه إيه يا أمي؟!! 

- أقعد يا ماجد وهحكيلك الموضوع من أوله.. حبيت أحكيلك كل حاجة 
واحنا هنا علشان تبقى فاهم كل حاجة وتكمل اللي بدأناه من عشرين 
سنة أنا وأبوك.. وكمل معانا فيه عمك محسن وعمك فتحي.. 

... الموضوع بدأ من أول يوم شوفت والدك فيه.. كنت راكبة عربيتي وراجعة 
أنا وبنات صديقاتي من بره ووالدك كان قاعد على الطريق في المعرض 

مين هناك 


(منطقة في طنطا) ولاحظت أنه أدامه كتب كتير أوي وعمال يقلب فيهم 
شدني إني لاحظت في عينه نور طالع منها لونه أخضر.. وكنا المغرب يعني 
علشان ماعملش دوشة» روحت البنات ورجعت ليه.. 

مالقيتهوش قاعد.. رغم الوقت ماكملش خمس دقايق.. 

روحت وني حفل التخرج بتاعي لاقيته معانا بيتخرج.. رغم إني ماشوفتوش 
ف الكلية ولا مرة.. 

روحت له واتكلمت معاه وقولعله 

- أنا شوفتك وأنت قاعد في المعرض علي الطريق بره ومعاك كتب كتير.. 

- أنا عارف إنك شوفتينى يا أستاذة هاجر.. (وابتسم ابتسامة من جمالها أنا 
ايتسمت).. 

أهل كانوا معجبين جداً بكلامه وطريقته اللى دايماً كانت هادية ومريحة 
إلى بيتكلم معاه.. 

واتعرفنا علي بعض وكنت كل مرة أسأله فيها عن بلده أو أهله أو أي حاجة 
كان يقول لي هتعرفي كل حاجة في وقتها.. 

وبعد الجواز بسنتين بدأت ألاحظ أنه بيسرح كتير وأنا بكلمه ولما يرجع 
من سرحانه كان بيرد عليا عادي جداً كأنه معايا من أول كلمة.. 

وكنت بتسغرب.. لحد ما في يوم نده لي.. 

- هاجر أنا هقول لك على سر جه وقته تعرفيه.. علشان أنا مش هكمل 
كتير في الدنيا! 

- ربنا يديك الصحة يا قلبي وتعيش وتفرح بماجد وأحفادك.. 

- اسمعى بس يا هاجر.. 

أنا كل اللي فاكره في حياتي هي آخر 3 سنين بس.. 

مش فاكر أي حاجة قبلها.. 

وكل يوم دماغي بتغيب مني وبشوف حاجات كأنها نبؤات وكلها بتحصل.. 
شوفتك وانتي راكبة العربية رغم أني ماكنتش مركز غير في الكتب وقتها.. 
شوفت حفل التخرج مع إني مش فاكر إني دخلت الجماعة أصلاً 

شوفت خطوبتنا وجوازنا وماجد.. 

وشوفت نفسي وأنا بموت وازاي هموت.. 

كل ده مش مهم دلوقتي المهم الكلام اللي هقوله ده.. 

احنا مش عايشين لوحدنا في الكون.. 

وفيه كاثنات بره الأرض متابعانا وبتدخل في حياتنا وتصرفاتنا.. 
وبيحاولوا يدمروا الأرض بطرق واضحة وطرق خفية.. 

اللي أعرفه ومتأكد منه أنهم ليهم وسيط هنا.. على كوكب الأرض.. 
بيستقبل ويبث ليهم.. 

بيستقبل إيه وبيبث إيه ده مش قادر أعرفه.. 

مين هناك 


اللي شوفته جهاز راديو مع اتنين في الإسكندرية واحد اسمه محسن وواحد 
اسمه فتحي.. 

الراديو ده هوأداة بيستخدمها الوسيط ده.. 

ولازم نوصل للراديو ومن بعدها نوصل للوسيط ولازم نوقفه قبل ما يدمر 
ارس 

- انت واعي للكلام البي بتقوله يا توفيق؟ 

- طبعاً يا هاجر زي مابقول لك.. 

كل كلمة قولتها واعي ليهاء أرجوي صدقيني. 

- أنا مصدقاك يا حبيبي دس مش قادرة استوقت الكلام ده كله.. 

.. من بعدها والحياة مرت طبيعية لكام سنة لحد ما في يوم لاقيت أبوك 
داخل عليا البيت بينهج.. 

- هاجر.. أنا نازل الإسكندرية حالاٌ 

- خيريا توفيق فيه إيه؟ 

- وأنا في الشغل سرحت تافي وفخيالي سمعت كلمة " اهربوا" ومن بعدها 
شوفت الراديو وخيال مشوش للوسيط اللي كلمتك عنه.. 

أنا لازم أنزل الإسكندرية حالاً أشوف نهاية الموضوع ده إيه.. لو اللي في 
دماغي طلع صح النهاية هتكون قربت أوي يا هاجر.. 

هاجر... خلى بالك من ماجد..!!!! 

- أنت بتقول إيه يا توفيق أنا مش هسيبك تنزل ورججي علي رجلك. 

- مافيش وقت لأي كلام حالاً» الموضوع أكبر مني ومنك يا هاجر. 

.. خرج من البيت ومارجعش.. وحصلت الوفاه كان قاعد في العربية عادي 
خالص والطب الشرعي قال سبب الوفاة توقف مفاجئ لعضلة القلب. 

.. وبعدها بكام شهر على ما فوقت من الصدمة قررت أكمل الى قاله 
ونزلت هنا لعمك محسن وعمك فتحي علشان أعرف إيه الحكاية.. 

وحكيت ليهم اللي حصل كله.. بس ماحدش فيهم كان لسه وصل لحاجة 
وانقطعت الاتصالات بيننا وانشغلت بيك وبشغدى لحد ما حصل اللى حصل 
وقولتبي وشوفتك وأنت بتقول نفس كلمة أبوك.. ولما قولتلي علي موضوع 
عمك فتحي وقلبه اللى مش شغال ده كان لازم آجي معاك.. 

- يعني الموضوع كله مربوط ببعضه؟ 

- مش قولتلك يا ابنى الحياة أكبر من جرد أحلام وأسئلة! 

- وإيه اللي فكرك بينا يا أستاذة هاجر؟ 

- فتحي ف المحل منتظر أي جديد في الراديو. 

- لسه معاكم الراديو؟ 

- أيوه هيروح فين يعني» احنا هنموت أهو وهو لسه زي ماهو. 

بس الموضوع تطوردلوقتي وبقينا بنسمع حاجات تانية.. 

- حاجات تانيه ازاي؟ 

- تعالوا معايا نروح لفتحي المحل وانتم تفهموا. 

مين هناك 


- فتج.. جبتلك معايا مفاجأة.. 

- مين!! أستاذة هاجرا!! ياميت أهلا وسهلاً.. 

- هوانتي تعرفي الدكتور؟ 

- ده ابني يا عم فتحي.. ماجد يبقى ابني.. 

- ماجد ابن توفيق؟؟! 

- الدنيا صغيرة يا عم فتحي. 

- شوفتي احنا العواجيز المكحكحين وصلنا لإيه وانتي لأ؟! 

- إيه ده؟ 

- ده يا ستي جهاز تقوية إرسال اخترعته علشان نعرف ذسمع كويس اللي 
بيتقال في الراديو.. 

الدكتور كان معانا وكنا عاوزينه يسمع اللي بيتقال يمكن يساعدنا بس 
للأسف خذلنا ومثى. 

- أنا آسف واللّه يا عم فتجي بس كنت خايف.. أعذرني. 

- ولا يهمك يا دكتور مقدرين ده. 

- المهم يا عم فتحي فيه جديد في الموضوع وصلتم لحاجة بخصوص الوسيط 
أوأي معلومة جديدة؟ 


- حاجات مش حاجة واحدة.. 

الوسيط ده يا ستي عبارة عن آداة موجودة هنا على الأرض في مكان ما 
ماقدرتش أحدده مهمتها إنها تستقبل إشارات و يحادثات من مكان خارج 
الأرض وتبث معلومات بردو من الأرض عن الإبتكارات والتطور النووي 
والأسلحة الحربية علي الأرض.. 

و "اهربو" اللي كنا بنسمعها دي كانت جزء من رسالتين واحدة بتقول 
'اهربوا من الأرض لأي مكان آخرء سيتم تدمير الكوكب" والثانية اللي 
محسن سمعها زمان "إنهم قادمون.. بلا رحمة.. اهريوا"!! 

وقتها كنا مرعوبين أنا ومحسن من الرسايل.. 

لحد ما سمعنا من أسبوع رسالة ثالثة بتقول 'حافظوا علي الأرضء لن تجدوا 
لها بديل' ووقتها خمنا إن الرسايل دي بتقول إن احنا اللي هندمر الكوكب 
بنفسنا مش حد اللي هيدمره من خارج الكركيي 7 

- يس ده مجرد احتمال يا عم فتيني؟ 

د كيه نا أمعاذة هاجر.. صدقيني. 


بحسن حط إيده علي كتف هاجر وهمس في ودنها 

- تعالي يا بنتي عاوزك في كلمتين.. 

كران عم سر 

- فيه حاجة أنا شاكك فيها.. ومش عارف صح ولا غلط 
بس مش هينفع أقوطا أدام فتحي وماجد.. 

مين هناك 


- ليه؟! 

- هقولك بعدين.. روحوا دلوقتي وبعد يومين لما الدنيا تهدى تعالي لوحدك 
وماتعرفيش ماجد. 

- حاضر!! 


وبعد يومين رجعت هاجر لمحسن البيت.. 


- أدخي يا بنتي.. متأكده أن مافيش حد معاي أو جاي وراكي؟ 

- متأكدة يا عم محسن ماتقلقنيش! 

خير.. أديني جيت زي ما قولتي.. 

- الكلام اللي هقوله ده شك عندي ومش عارف حقيقة ولا لأ وأنت اللي 
هتأكيده.. 

أنا شاكك أن ماجد وفتحي فيهم حاجة غلط.. 

موضوع إن فتحي عايش وقلبه مش شغال ده ماعداش مني وفضلت متابعه 
من يومها.. ولاحظت حاجة في ماجد لاحظتها بردو في فتحي.. 

- أنت بتقول إيه؟ ماجد ابني؟!! 

- أيوه ابنك.. ركزي معايا يا هاجر 

توفيق زوجك ما ماتش علشان كان بيدور علي الحقيقة.. 

ودوره كان انتعي.. 

تقرير الطب الشرعي قال إن سبب الوفاه توقف عضلة القلب.. هي 
ماكانتش شغاله أصلاً 

فتحي جسمه مافيهوش أي حرارة.. طول الوقت جسمه بارد.. 

وأكيد عارفه يعني إيه الجسم يكون بارد طول الوقت مهما كان الهو حر 
مابينزلش منه نقطة عرق واحدة.. 

وده البي لاحظته في ماجد من سلامه عليا بردو.. 

(سكوت بنظرة من الصدمة والذهول) 

- مش لاقيه كلام أقوله.. 

يعني ابني مش ايني؟!! 

يعني ابني مات؟!! 

انك دوز 

كيد محنون. 

وأنا غلطت إفي جيت أتكلم معاك وأسمع التخاريف دي. 

خرجت في حالة من الهلع ورزعت الباب وراها.. 

وفي الطريق بدأ التفكير يتغلغل في مخها.. 

مين هناك 


لو محسن كلامه صح.. 

هتصرف ازاي؟ 

بق زاج فين؟ وام ذه حصل؟ 

هواجهه ازاي؟ هقول له إيه؟ 

هيكون رده إيه؟ 

هل لوعرفوا إني عرفت هياخدوا مني ابني زي ما خدوا أبوه؟ 
لازم أتصرف بهدوء.. لحد ما أتأكد من كلام محسن.. 


ان قر د رو ماد 

ورقة كاتب فيها ' إنهم كثيرون» وأنا منهم" 

فاهمه حاجة منها؟ 

- لأأمش فاهمه حاجة.. تعالي في الصالون بره عاوزاك. 

- مالك يا أمي؟! 

- تعالى بس نقعد بره شويه عاوزه أقول لك على حاجة. 

- حاضر.. 

- عاوزة أخدك وننزل بكره نعمل فحص كامل ليا وليك يا ماجد. 

- فحض ازاي يعني؟ 

- فحص كامل يا ماجد.. نعمل صورة دم ووظائف جسم! 

- ليه يا أي فيه حاجة؟ 

- حاسة إني تعبانة ولا روحت للدكتور قال لي إني لازم أعمل فحص كامل 
وخايفة ليكون اللي عندي مرض انتقل ليك مع الولادة. 

- سلامتك يا غالية بس تعبانه حاسة بإيه؟ 

- هقولك لما نعمل الفحوصات بكره. 

- اللي شايفاه يا أي» حاضر. 


( بالفعل تاني يوم راحوا المستشفي وعملوا فحص كامل للجسم وأشعة على 
أجهزة الججسم.. وكانت هاجر مفهمه دكتور القلب عل أن مايقولش أي 
حاجة أدام ماجدء اللي طلع قلبه مش شغال!) 1 

- هايا أي التحاليل والفحوصات فين علشان أشوفها. 

- لسه ماظهرتشء بس الدكاترة قالوا كل حاجة كويسة. 

- بس شكلك بيقول غير كده والدموع اللي في عينيي دي مش بتقول أن 
كل حاجة كويسة. ش 

- لأيا حبيبي هو مافيش حاجة بس دموعي علشان كنت خايفة عليك.. 
يلا نرجع البيت. 

- مش هنروح لعم محسن وعم فتحي تاني؟ 

مين هناك 


عاوزأشوفهم وصلوا يديد ولا لأ وأعرفهم الورقة الي والدي كان كاتبها. 
- هنروح بس مش دلوقتي.. 

نركز في شغلنا اللي أهملناه ده وأسبوع ولا حاجة ونروح ليهم تاني.. 

يلا نروح علشان أنا حاسة بالإجهاد وعاوزه أرتاح.. 


- حاضر. 

(تاني يوم الصبح خرجت هاجر بعربيتها ونزلت لمحسن بدون تفكير أو 
تردد) 

- مين؟ 

+ رساج من زنع البان: 

وماحدش معايا ولا ورايا إفتح الباب! 

- أدخلي يا هاجر.. حد بيجري ورآي يا بنتي؟ 

بتنهجي كده ليه؟ 

طيب ماتتكلميش بس أقعدي وهجيبلك حاجة تبلى ريقك بيها. 

- مش عاوزه حاجة.. أنا منهارة يا عم محسن كلامك طلع صح يا عم 
محسن.. ابي مش ابني 5 

( ودخلت في نوبة من البكاء الشديد لدرجة إن آهاتها بدأت تقلق محسن إن 
الناس تسمعها) 

- اهدي يا بنتي بس وكل حاجة وليها حل.. 

- مش قادرة أستوعب أن كل ده حصل وأنا مش واخده بالي.. 

الدنيا خدتنى وانشغلت بشغى لدرجة أن ابنى ماعرفش عايش ولا ميت! 

يا ريتني مت قبل اليوم ده اللى أشوف ابنى فيه ميت أداي وبيتحرك عادي 
زي الزومبي. 

- احنا مانعرفش حاجة لسه أكيدة يا هاجر يا بنتى.. 

مين هناك 


احنا لسه بنتحسس الطريق وبنحاول نفهم.. 

يمكن فتحي وماجد لسه موجودين واحنا اللي مش عارفين الحقيقة فين 
فش أكثرا 

علشان كده بقولك لازم نهدى ونفكر.. مش هنوصل لحاجة وأنتِ كدها 

- ماجد لقي امبارح ورقة في حاجات والده كاتب فيها 'إنهم كثيرون وأنا 
اذ ملك 

تفتكر دي يتأكد كلامك يا عم نحسن؟ 

- من كلامك عن توفيق والطريقة اللي قابلتيه واتعرفتي عليه بيها بنسبة 
كبيرة نمكن يكون ده قصده.. وتمكن جداً يكون قاصد الناس اللي 
احتكت بالموضوع وعاصروه. 

- يعني فيه أمل؟ 

- يا بنتي كل شيء جايز ولكن احنا لازم نفكر بشكل أوسع مش لتوفيق 
ولا فتحي ولا حتي ماجد. 

احنا لازم نفكر في الصورة الأكبر علشانهم وعلشان كل الناس مايحصلش 
معاهم اللي حصل معانا. 

- عاوزني أعمل إيه دلوقتي يا عم محسن؟ 

- أول حاجة عاوزك تجيبي الورق وأي حاجة تخص توفيق.. 

وماتحسسيش ماجد بأي تغيير.. ويستحسن لو تقوليله إنك مسافرة في أي 
مكان .. 

بمكن يكون خطر عليي وعليه» كل شيء في هدوء كده وتعالي أقعدي في 
شقتكم هنا في الإسكندرية لحد ما نشوف آخرها إيه.. 

وأنا هدور في شوية حاجات تخص فتحي عندي هنا في اليومين اللي قعدهم 
معايا وبردو هحاول أروح شقته أدور فيها على أي حاجة تفيدنا بشكل 
مؤقت.. 

- وعاوزين نروح المحل.. أكيد فيه حاجة هناك هتفيدنا والجهاز اللى عمله 
ده والراديو.. 

- المحل هيبقى صعب لان فتحي يعتبر مقيم فيه» بس هنشوفلها حل بردو 
وندخل.. 

- هحاول... 

مين هناك 


رجعت هاجر للبيت وكان ماجد في شغله.. دخلت مكتب توفيق الي مجمعة 
فيه كل حاجة تخصه في كراتين.. بس المكتب كان مقلوب وتقريباً كل 
الكراتين اتفتحت ومرميه علي الأرض.. مكاذش فيه أدامها غير أنها تدور 
فيهم يمكن تلاقي حاجة مع أنها كده عرفت أن الي بتدور عليه حد 
سبقها ليه.. قعدت تدور لوقت ما رجع ماجد من الشغل.. 


- ماجد أنت جيت؟ 

- أيوه يا أي. 

- تعالى كده مكتب والدك. 

أنت اللى قلبت المكتب كده؟ 

- لأ يا أي أكيد مش أنا. 

- أمال مين الي قلب الدنيا كده ورمي كل حاجة علي الأرض؟ 

- صدقيني يا أي أنا ماعرفش حاجة.. لازم 7 البوليس» أكيد فيه 
حاجات انسرقت. 

- لأ مش لازم بوليس.. الكاميرات موجوده وسجلت كل حاجة.. وهيبان 
مين كان هناء. 

- كاميرات؟ هو أنتِ حاطة كاميرات في البيت يا أني؟ 

- في الأوضة دي بس.. مركباها من سنة» كنت حاسة أن فيه حاجة غلط 

- طيب ما ده كويس.. يلا بسرعة نفرغ الكاميرات وذنشوف مين اللي قلبه 
جابه يدخل البيت ويعمل كده.. 1 

- لأ.. إطلع أنت غير هدومك وخد دش على ما أشوفها. 

- أنتٍ بتقولي إيه يا أي.. معاملتك معايا متغيرة بقالحا كام يوم.. هو أنا 
زعلتك في حاجة؟ 

- لأأيا ماجد ماز: تنيش في حاجة بس اسمع الكلام الي بقوله دلوقتي. 

- حاضر يا أي.. هاخد دش وأنزل. 


كانت مركبة كاميرات مراقبة فعلاً في زوايا خفية في الأوضة علشان 
ماحدش يلاحظ وجودها. 

بمجرد ما خرج ماجد من الأوضة بدأت تراجع الكاميرات.. لكن الموضوع 
كان فيه حاجة مش منطقية.. 

باب الأوضة اتفتح لكن اللي دخل ماكاذش ماجد.. ده كان شاب تاني في 
الشلاثينيات من عمره.. شافته قبل كده لكن مش عارفه فين... بس ملامحه 
تميزة لكن مش فاكره مين وشافته فين.. 

دخل الأوضة وفعلاً قلبها كلها ولكنه واضح أنه مالقاش فيها اللي بيدور 
عليه فخرج. 

- هايا أي لاقيتي إيه؟ 

- للأسف الكاميرات ماسجلتش حاجة»؛ شكلها فيها مشكلة ومش بتسجل. 

- طب والعمل إيه دلوقت» أتصل بالبوليس؟ 
- ل أنا هتصرف. 


في الوقت اللي كان ماجد فيه فوق قصت الفيديو على فلاشة وخرجت به 
ونزلت ركبت عربيتها واتحركت للإسكندرية لمحسن.. 

- الشخص «ه أنا شوفته قبل كده؟ 

- شوفتيه فين؟ 

- مش عارفه بس أنا متأكدة إفي شوفته! 

- بس ماقولتليش أنك مركبة كاميرات مراقبة في الأوضة يعني قبل كده؟ 
- ماكنتش مركزة فيها أصلاً وماكنتش عارفه أني هحتاجها في يوم من 
الأيام. 

- يعني مش فاكره الشخص ده خالص؟ 

- قولدلك لأ يا عم محسن! 

0 

- كويس؟!!! 

- (بصوت متردد) أقصد يعني كوينن أنك مركبة الكاميرات ديء المهم 
لافيتي حاجة؟ 

- أنا جبت كل الورق زي ماقولتي» مكاذش فيا دماغ أدور من الرَبكة اللي 
حصلت دي. 

- طيب سيبيي الورق وأنا هدور فيه ولو لاقيت حاجة هتصل بيي. 

- طب ما أدور معاك؟ نختصر الوقت والمجهود! 

- لأ روحي أنتِ البيت علشان ماجد مايلاحظش غيابكء زي ما قولتلك 
مش عاوزين حد يلاحظ حاجة. 

- (الحظة من الشك والدهشة) حاضرء بس لو وصلت لأي حاجة كلمني يا 
جع كسمن 

- ماتقلقيش. 

ركبت العربية وهي في طريق الرجوع بدأت تفكر في اللي حصل.. ضغط 
الأحداث الكثيرة اللى ورا بعضها دي.. 

فيه حلقة مفقودة في النص.. 

الموضوع محتاج يتعاد التفكير فيه من زوايا تانية.. 

فيه حاجة بينهم الأربعة مش مظبوطة.. مش هينفع أفضل ماشية كده 
الأحداث بتسرقني وقشدي وأنا مش فاهمه حاجة.. 

لازم أفكر في هدوء ولوحدي.. 

وكويس إني صورت الورق كله!! 

ابجع راد وراك مونلا دود طايه 


63 


مين هناك 


- أي أنت صاحية؟ 

- أيوه يا ماجد. 

- مال وشك باين عليه الإرهاق ليه كده؟ 

- مافيش يا حبيبي اللي حصل بس الفترة اللي فاتت دي مأثر عليا شوية. 
بقولك يا ماجد.. ْ ْ 

- أأمريني يا أي. 

- عاوزين ننزل بكرة نروح مستشفي تانية نعمل فحوصات.. 

- فحوصات تافي يا أمي؟ 

بمناسبة الفحوصات هو نتيجة الفحوصات اللي عملناها ظهرت؟ 

- ماهو علشان كده بقولك محتاجين نعمل تاني في مكان تاني. 

- هو فيه حاجة ظهرت فيهم؟! 

- لأ مافيش حاجة بس حاسة إني تعبانة والفحوصات اللي ظهرت بتقول 
مافيش حاجة. ْ 

- طب ما ده حاجة كويسة.. ليه القلق طيب يا غالية؟ 

- ماجد.. أنا مافيش فيا حيل للمناهدة.. عاوزين ننزل نعمل فحوصات 

جديدة بكرة وخلاص. 

- طيب هو أنا ليه أعمل أنا كمان؟ هو فيه حاجة فيا؟ 

- لأأيا ضنايا مافيش حاجة» بس علشان قلبي يتطمن. 

- حاضر يا أني اللي تشوفيه! 

المستشفي علي كل شئ وأن ماحدش يوضح حاجة لماجد.. 

وبعد فحوصات روتينية و5015 وشوية تحاليل.. 

- خيريا دكتور؟ 

- ابن حضرتك مافيهوش أي حاجة. . وقلبه سليم مافيهوش أي مشكلة 
- إزاي؟ احنا عاملين فحوصات والدكتور قال لي أن قلبه مش شغال! 

- حضرتك ده كلام غير علمي والدكتور أو الشخص اللي قال لحضرتك 
الكلام ده شكله مايعرفش حاجة عن الطب.. قلب الدكتور ماجد سليم 
ومافيش فيه أي مشكلة وكل وظايفه بيؤديها بكامل كفاثته. 

- ريحتني.. ماتعرفش كلامك ده ريحني وريح قلبي ازاي يا دكتور.. متشكرة 


مجرد ما شافت ماجد جريت عليه وأخدته في حضنها وضمته ضمه طفلها 
التايه من سنين 

- فيه إيه يا أي؟ 

- مافيش يا نورعيني.. يلا بينا ع البيت 

فيه كلام كتير أوي عاوزه أقولهولك.. يلا بسرعة.. 

- طيب وباقي الفحوصات؟! 

مين هناك 


- فحوصات إيه بس يلا على البيت بسرررعة (وشدته من إيده لدرجة أنه 
اختل توازنه وكان هيقع منها) 


ومع وصوطم البيت كانت حكت ليه اللي حصل كله.. وكلام محسن ليها 
والدكتور اللي قال لها أن ابنك قلبه مش شغال.. وسرقة مكتب والده 
والإإتفاق بينها وبين محسن. 

- كل ده حصل؟ 

- أيوه.. ولولا شكي في الكلام اللي قاله ليا محسن وصده ليا وكأنه أخد اللي 
عاوزه مني خلاص لما وديت له الورق ماكنتش عارفه إيه كان ممكن يحصل. 
- طيب أرجوي يا أني بس ارتاحي شوية» باين عليكي التعب وأنا مش 
هستحمل يحصل ليكىي حاجة.. علشان خاطري بس اطلعي ارتاحي شوية.. 
ولا تصحي نفكر وذنشوف هنعمل إيه. 

- حاضريا ضناياء أنا فعلاً همووت وأنام. 

- وأنا هقعد أدور في الورق ده على ما تصجي وأشوف يمكن فيه حاجة 
تفيدنا. ْ 


- تمام. 

وبعد مرور سبع ساعات.. 


- هايا ماجد.. لاقيت حاجة مهمة؟ 

- واللّه يا أمي فيه حاجات في الورق.. وحاجات فكرت فيها. 

- زي؟ 

- يعني بره الورق أنا فكرت في كلامك اللي قولتيه وتصرفات محسن معاي 
لاقيت أنه بشكل أو بآخر هو الطرف الشرير في الحكاية.. 

حكايته عن فتحي وقلبه اللي مش شغال ده هو كمان ممكن تكون صح أو 
غلط زي ما حصل معايا.. 

الدكتور اللي قال لك عني أول مرة أكيد فيه صله بينه وبين محسن.. 

رفضه أنه يشركك معاه في الموضوع وكمان كل ما نروحله يقول لنا فتحي 
مش موجود ومرة واحدة اللى قابلت فيها فتحي في المحل بتاعه كان باين 
أوي أنه مشتت وهو بيتكلم وعنده هوس مريب بالراديو.. 

مانعرفش محسن عمل أو بيعمل إيه معاه هناك.. 

لكن جوه ورق والدي مالقيتش حاجات واضحة.. بس فيه إشارات وكلمات 
يعني فيه ورقة لاقيت مكتوب فيها 

"أنا مش فاهم حاجة من اللى بيحصل معايا" 

"يا تري شكوكي في محلها ولا بظلم ناس بريئة' 

مين هناك 


الازم أخلص بسرعة وأرجع" 
'الأيام بتفوت وهتكشف كده قبل ما أوصل ليهم' 

والمشكلة أن كل الجمل دي في فواصل كبيرة بينهم فاضيه في الورقة.. 

شاكك إن ممكن يحون فيه حاجة مكتوبة في الفراغات دي.. حاولت 
بكشاف الموبايل وباقلم الرصاص أكتشف حاجة مكتوبة مالقيتش 
حاجة. 

- جربت بكشاف الأشعة فوق البنفسجية؟ 

- /الا ؟ للدرجة دي؟! 

- قوم هات الكشاف بس كده وجرب. 

- للأسف بردو مافيش حاجة. 

- طيب مش مهم دي حالاً نرجع لها بعدين.. لاقيت حاجة تانية؟ 

- لأ.. مافيش حاجة تانية تتفهم.. 

أنا كمان نزلت السمتشفي وسألت عن الدكتور اللي عمل لي الفحوصات 
أول مرة.. مش موجود في المستشفي.. وماحدش يعرف عنه حاجة! 

- كده يبقي الحل عند محسن وفتحي. 

- الحل عند فتحي.. هو اللى ماخدناش وقتنا معاه ومحسن دايماً كان 
يتجتب أننا تقعد مع قدي لوحدنة. 

- شايف أننا ننزل ليه؟ 

دولا برنا يعا ل 

وصلوا الإسكندرية.. وراحوا لفتحي المحل.. 

- (هاجر بصوت خافت) فتحي؟ أنت هنا؟ احنا لاقينا الباب مفتوح 
فدخلنا. 

- مين؟ 

- أنا هاجر.. ومعايا ابني ماجد. 

- تعالوا 

- شوفت محسن أو اتكلمت معاه الكام يوم اللي فاتوا؟ 

- ليه؟ 

- مش حاسس بحاجة غريبه منه أو فيه؟ 

- محسن صاحبي مات من سنين يا هاجر.. 

اللي موجود ده مش صاحبي.. أنا مش بحاول أبين ليه حاجة لحد ما أوصل 
للسبب في اللي هو فيه ده والتغيير الغير طبيعي اللي شايفه منه. 

- يعني أنت ملاحظ التغيير اللي هو فيه؟ ْ 

- طبعاً من سنين. 

كوو ينا فو مو إن رنيو ا انفد مفاء رابك 

- طيب أنت تعرف حاجة عن الراديو اللى معاه؟ 

- حكايات أبويا بس اللى أعرفها.. ْ 

مين هناك 


إن الراديو ده مافرطش فيه لحد وأنه طلب مني أنه لو حصل له حاجة 
أكسره وماسيبش حته فيه سليمة.. لكن يوم ما والدي مات محسن أخده 
مني وقال أنه هيكسره وماحصلش ده.. ومن يومها وهو غريب عني. 

- ثواني بس.. يعني مش أنت الى هاديته بيه؟ 

- لأ هو اللبى أخده ومن قير توما إيقاتق وأناا فاخنيتةن أخسسل 
ماحب قبرى علقان حالهة وى دما كنض أخرف أن اسه مك 
تتسبب في ناس تموت. 

- يعني عارف أن الراديو ده مش مجرد راديو عادي؟ 

- أيوه.. أبويا قبل ما يموت اداني جواب وقال لي مافتحهوش غير بعد موته» 
وكان فيه أن الراديو ده جهاز اتصال بين حد هنا في الأرض ومخلوقات في 
مكان تاني 

- فاكر إسم الدكتور اللي كشف عليك أول مرة لما أغمي عليك؟ 

- كان إسمه غانم أو غنام.. حاجة 5 البيت من سنين 
- ...غانم... مش بيفكرك بحاجة الإسم ده يا عم فتجي؟ 

- لذ 

- غانم علي.. افتكرته؟ 


- مين غانم على ده يا هاجر؟... غانم!!!! نائب المحافظ ؟! 

- أيوه هو اللى كان ساكن معاكم في البيت لما كان لسه موظف في 
المحليات ْ 

اللي اتخانق مع توفيق لما جينا ليكم أول يوم بحجة أنه خبط فيه وهو طالع 
على السلم. 

إنقاذة كا أرق ماركز قن ف ويس ذا عسو فال آنه على كنية 

- يعني محسن كان مرتب مع كل الدكاترة اللي روحنالهم؟ 

فاكر يا ماجد لما كنت عندنا وكنت بحكيلك وقولتلك أن محسن هو 
كمان.. وقاطعني وقال لي مانتكلمش في النقطة دي؟ 

- أيوه فاكر يا عم فتحي وكان وشه مقلوب وقتها ومتضايق جداً. 

- وقتها كنت هقول لك أن عمك محسن هو كمان نفس الوضعء بس 
ماعرفش ليه ماكنش بيحب أننا نتكلم عنه رغم أنه كام بيتكلم معايا كتير 
عني! 

- يعني محسن كمان قلبه مش شغال؟ 

- أيوه يا هاجر.. بس كان مشدد عليا أن لو اتكلمت في الموضوع ده 
- كده محسن وغانم بينهم حاجة مش هيحلها غير غانم.. خصوصاً أنه 
هيخاف علي اسمه وسمعته.. لازم نروحله الوزارة ونتكلم معاه. 

- تفتكري هنعرف نوصل ليه؟ 

- لازم نوصل ليه.. لازم. 

مين هناك 


- خلاصء أقعدوا اليومين دول في شقتكم هنا لحد ما أشوف حد يقدر 
يخلينا نقابله. 

- تمام» أهو نرتاح شوية وهدور بردو في الشقة يمكن توفيق ساب حاجة 
في الشقة تفيدنا.. يلا يا ماجد. 

خد بالك علي نفسك يا عم فتحي ولوفيه أي حاجة كلمنا. 

- وأنتم كمان يا بنتي. 

صباح اليوم التالي.. التليفون بيرن في محل فتحي.. 
- صباح الخير. 

- فتحي ازيك.. أخبارك إيه يا صاحبي؟ 

- كويس يا محسن. 

- مال صوتك؟ حد مزعلك؟ تعبان؟ 

- لأ كله حاجة تمام. 

- صوتك متغير يا صاحبي.. مالك؟ 

- مافيش حاجة يا محسنء» مصدع بس شوية. 

- مش بتسأل عني يعني ولا بتيجي البيت.. هوأنا زعلتك في حاجة؟ 
- لأ مافيش حاجة قولتلك. 

- طيب أنا هجيب فطار وأجيلك نفطر سوا.. 

- لأ ماتجيش.. أنا فطرت خلاص ومش جعان. 
- فتحي أسلوبك مش مطمني.. 

- سلام يا محسن دلوقت. 


بعد ما قفل السكة . اتصل بهاجر.. 

- أيوه يا هاجر. 

- صباح الخيريا عم فتحيء عامل إيه؟ 
- أنا كويس وأنتم عاملين إيه؟ 

مين هناك 


- احنا بخير.. فيه جديد؟ 

- لأ مافيش» بس محسن كلمني دلوقتي ولسه قافل معاه.. 

مش عارف أتعامل معاه طبيعي يا هاجر وخايف يشك في حاجة! 

- لأأماتقلقش من النقطة دي أنت بس اتعامل عادي خالص وماتقولش له 
حاجة لحد ما نوصل لغانم الأول. 

- هحاول حاضرء وأنتم من ناحيتكم فيه جديد؟ 

- لسه واللّه يا عم فتحيء ماجد من امبارح في مكتب والده ماخرجش منه 
وبيدور فيه.. لوفيه أي جديد هعرفك علطول. 

- تمام. 


- ماما.. 

- أيوه يا ماجد جايه لك. 

- هايا حبييء فيه إيه؟ 

- شوفي الورقة دي كدها 

- دي ارقام تليفونات.. بس اللي جنبها دي حروف. 

- أيوه بصى كده لغالث رقم! 

- غ.ع ... غانم علل؟!!!! 

- مش عارف.. بس ده اللي فكرت فيه أول ما شوفت الأ رقام! 

- 35رقم! تفتكر الناس دي كلها معانا في نفس الدايرة دي؟ 
- مش عارف يا أي بس إيه اللي يخلي والدي يكتب أساميه حروف إلا لو 
كان عاوزهم مبهمين مايعرفهومش غيره؟ 
- همممم طيب هنكلمه بس نكمل تدوير في الحاجة يمكن نلاقي 
حاجة تانيه» نخلي الإتصال بيه آخر حاجة نعملها. 


وبعد ساعتين من البحث دول الوصول لنتيجة.. أصبح الإتصال هو 
الاختيار الوحيد 


- هات الرقم يا ماجدء نتصل بيه ونشوف هو فعلاً غانم ولا لأ. 


- ألو 

- ألو مساء الخير. 

- أأمري حضرتكء مين معايا؟ 

- (بقليل من التردد) أستاذ غانم على معايا؟ 

- أنت مين وجبتي الرقم ده منين؟ ١‏ 

- (مزيد من التردد) معاك هاجر عبدالمجيد.. (وقبل ما تفكر هتقول إيه 
بعدها كانت السكة اتقفلت في وشها) 

مين هناك 


- هايا أي حصل إيه؟ 

- قفل السكة أول ما قولت إسمي! 
- مال هاش معن تاي !!! أكيد هوا 
- هجرب أتصل تاني.. 

مش بيرد.. 

- أتصل من معايا طيب؟ 

ع ا 


- بردو مش ببرد. 


(بعد وقت مش قليل من الصمت بينهم الإثنين كسر الصمت باب الشقة 
بيخبط.. ) 

قام ماجد فتح الياب.. 

جامساء الخير 

حمسناء | لكين 

أستاذة هاجر موجودة؟ 

- أيوه موجودة» مين حضرتك؟ 

- قول لما من طرف نائب المحافظ. 

نكاد غانم؟!!! 

- أيوه.. لو سمحت عاوز اتكلم معاها. 

- حاضر ثواني .. ( أثي.. فيه حد عاوزك) 

- أستاذة هاجر.. هستأذنك تيجي معاياء معاي نائب المحافظ طالب 
- دقيقتين أغير هدوي وهاجي معاك. 

- ده اللى كنا عاوزينه يا ماجد من الأول.. وأهو جالنا لحد عندنا.. 
ماتخافش عليا! 

- خخلاص هاجي معأي.. رجلي علي رجلك. 

- ماشي. 

( نزلوا من البيتء ركبوا العربية ) 


- حضرتك ده مش طريق المحافظة! 

- الباشا هيقابلكم في مكان تاني. 

- فين يعني؟! 

- ماتخافيش أستاذة هاجر مش خاطفينكم.. (بابتسامة لا تحمل أي معني) 

مين هناك 


(خرجت السيارة لطريق مصر الإسكندرية الصحراوي وفي منتصف 
الطريق وقفت) 

- اتفضلوا انزلوا. 

- ننزل فين احنا في صحراء؟! 

- فيه عربية تانية هتركبوها. 

(خرجا من السيارة ونظرا حوفما.. لا شئ إلا الرمال وطريق مهجور من 
الحركة وفجأة ظهرت سيارة أخري ووقفت أمامهماء فتح الزجاج المُعتم ) 

- اركبي يا أستاذة هاجر.. وأنت كمان يا ماجد. 

( بلا أسئلة ركبا السيارة ) 

- أنا غانم على.. 

- غني عن التعريف أستاذ غانم. 

- أكيد بما إنك كلمتيني علي رقي الشخصي فأنت مش عاوزة تعرفي غانم 
نائب المحافظ.. أنت كلمتي ع الوذ ل.. اللي مش غني عن التعريف! 

- بالظبط كده.. ْ 

- طيب أنا مش هطول عليكم وهختصر في الكلام علشان مافيش أمان 
للوقت.. 

أنا وتوفيق جوزك وغيرنا مجموعة من الرجال والنساء مرينا بتجربة فريدة 
من نوعهاء وكان فيه بيننا أكواد وشفرات ولقاءات حاولنا علي أد ما نقدر 
نخليها في السر..وكان توفيق جوزك مسمينا (جماعة القلب الميت) كنوع من 

الدعابة على التغيير اللى حصل في حياتنا.. ويما أنك وصلت ليا فأكيد عرفق 
اللي حصل مع محسن وفتحي.. اتأخرتي كتير أنت وماجد.. بس المهم أنكم 
وصلتم. 

- انتم متراقبين من المجموعة من يوم وفاة توفيق الله يرحمه.. منها خوف 
عليكم أن يحصل ليكم حاجة وبردو أمان للمجموعة أن تتصرفوا تصرف 
غلط يضيع مجهود سنين وفقداننا لناس غاليين علينا. 

- مش فاهمة! 

- المجموعة بتاعتنا دي فيه عامل مشترك بينا أننا بنقدر نتواصل مع بعض 
في وقت النوم.. وكلنا مرتبطين بشكل أو بآخر مع حاجة مجهولة من وقت 
للتافي بتداخل معانا في المنام وتبلغنا بأخطار بتواجهنا على كوكب الأرض.. 
منها حاجات احنا اتعاملنا معاها بالفعل وأبطلناها قبل ما تتسبب في دمار 
لبلاد ومنها حاجات ماقدرناش عليها وتسببت في أذي للناس. 

- كن توظم أكثر» يع أنعم يقينوا أبطال خارقون يوق ؟ 

- (بضحكة ثقة وتواضع) مش بالظبط كده.. بس احنا من التجارب اللي 
مرينا بيها والتهديدات اللي تصدينا ليها بنفتخر بنفسنا. 

- أنتم مين؟ 

- احنا كتير.. ومش في مصر بس.. في كل مكان في العالم.. جهاز الراديو اللي 
مع محسن ده لما بيكون قريب من حد بيأثر عليه وبيخليه يوصل ويتعلم 

مين هناك 


حاجات تاخد سنين في التعليم في ثواني من غير ما يُدرك ده.. زي ما حصل 
معاك يا ماجد لما روحت لمحسن! 

- إيه ده أنت عرفت منين؟ 

- مش قولتلك في وقت النوم بنتواصل!! اللغة اللاتينية اللي اتكلمت بيها 
وأنت نايم دي كانت تأثير تعرضك للجهاز.. الموضوع أكبر من مجرد جهاز 
أو تهديدات.. الموضوع مرتبط بكيانات علي الأرض وبره الأرض.. 

لأكتر من 30 سنة معانا علماء ورواد فضاء ودكاترة في كل مكان بنحاول 
نوصل لحل ونوصل لأصل الشر والخير اللي بنتعامل معاهم دول.. بدل ما 
نكون مجرد مستقبلين وبننفذ اللي بنشوفه وخلاص.. ولسه بردو الموضوع 
مجهول بالنسبة لينا وكل ما بنوصل لحاجة نكتشف غموض أكبر. 

كل المطلوب منكم دلوقت أنكم تروحوا البيت.. تعيشوا حياتكم 
الطبيعية.. وأي ورق ومستندات ومتعلقات تخص توفيق احرقوها.. فيه 
حاجات لو وصلت للإيد الغلط ممكن تكون سبب إبادة للكوكب وكل 


- طب أنا عاوز أعرف حاجات كتير.. وعاوز أكون معاكم أحاول 
أساعدكم يمكن أقدر أفيدكم. 


- دورك لسه ماجاش يا ماجد.. لما يجي دورك صدقنى هتلاتي نفسك معانا 

هتنزلوا من العربية وتركبوا العربية اللي جابتكم هنا.. تروحوا لفتحي 
وتفهموه أن محسن مكاذش قاصد يضره.. محسن صاحبه وبيحبه زي ماهو.. 
وتفهموه أنه مايتكلمش عن الموضوع مع حدء لحد ما دوره يجي هو كمان.. 
لسه ماجاش الوقت اللي تسألوا فيه... مين هناك. 


( النهاية.. حتي يأتي دورك!) 

